«Hoffetli sind dä aber d Hüet vu de Regierigsrätinne nüd z hööch! Sust bringt mä dä derhinderzueche nüüt mi uf d Foti!» - «Apropos Fraue, hesch diini deheimed gluu, as d rüebiger echlei chusch ummespienzle?» - «Nei, mir wäred hüt nämmli zunere Eerschtkommuniuu z Schänis unde iiglade und da isch etz sii afed ggange.» - «Bi üüs im Kantuu isch halt dr wiiss Sunntig weget dr Landsgmei verschobe. I  dem Faal versuumsch dä nuch e guete Braate und e bäumige Dessert.» - «Nei, mini Frau het mer iipläut, das chämme kombiniere: Zu den eerschte Traktande i Ring, dä ziitli i d Chalberwurscht, zum Wichtigschte wider zrugg i Ring und dernaa hantli zum Wiisse-Suntigsdessert gu Schänis abi.»